CELEX: 42012X0107(04)
Language: hu
Date: 2012-01-07 00:00:00
Title: Az ENSZ Európai Gazdasági Bizottsága (ENSZ-EGB) 77. sz. előírásának 2010. évi módosítása – Egységes rendelkezések gépjárművek parkolólámpáinak jóváhagyására vonatkozóan

7.1.2012   
            
            
               HU
            
            
               Az Európai Unió Hivatalos Lapja
            
            
               L 4/21
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az ENSZ Európai Gazdasági Bizottsága (ENSZ-EGB) 77. sz. előírásának 2010. évi módosítása – Egységes rendelkezések gépjárművek parkolólámpáinak jóváhagyására vonatkozóan
   A Hivatalos Lapban kihirdetett (HL L 130., 2010.5.28., 1. o.) 77. számú előírás módosítása
   Az előírás tartalmazza a következőket:
   Az előírás eredeti változatának 13. kiegészítése – hatálybalépés dátuma: 2010. december 9.
   Az előírás eredeti változatának 14. kiegészítése – hatálybalépés dátuma: 2011. június 26.
   
      A tartalomjegyzék módosítása
   
   A tartalomjegyzék a következőképpen módosul:
   
      „…
      MELLÉKLETEK
      
                  1. melléklet –
               
               Értesítés parkolólámpák adott típusa jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 77. sz. előírás alapján
            
                  2. melléklet –
               
               Példák a jóváhagyási jelek elrendezésére
            
                  3. melléklet –
               
               A térbeli fényeloszlás méréséhez előírt minimális szögek
            
                  4. melléklet –
               
               Fénytani mérések
            
                  5. melléklet –
               
               A gyártásmegfelelőség ellenőrzésére szolgáló eljárásokra vonatkozó minimális követelmények
            
                  6. melléklet –
               
               A hatósági mintavételre vonatkozó minimális követelmények”
            
   
      Az előírás fő szövegének módosítása
   
   A szöveg a következő új, 6.3.3. szakasszal egészül ki:
   
               „6.3.3.
            
            
               A fényforrásmodul kialakításának olyannak kell lennie, hogy a fényforrás – szerszámmal vagy anélkül – mechanikusan ne legyen felcserélhető más jóváhagyott, cserélhető fényforrással.”
            
         A 8–8.2. szakasz a következőképp módosul:
   
      „8.   MÉRÉSI ELJÁRÁS
      
                  8.1.
               
               
                  Valamennyi mérést, legyen az fénytani vagy színtani mérés, a következők szerint kell végezni:
                  
                              8.1.1.
                           
                           
                              cserélhető fényforrással felszerelt lámpa esetében, amely nincs elektronikus fényforrás-szabályozóval felszerelve, a készülék tekintetében előírt kategóriába tartozó, nem színezett vagy színezett etalon izzólámpával, az izzólámpa adott kategóriájára előírt viszonyítási fényáram előállításához szükséges feszültségen;
                           
                        
                              8.1.2.
                           
                           
                              nem cserélhető fényforrással felszerelt lámpa (izzólámpák és egyebek) esetében 6,75 V, 13,5 V, illetve 28,0 V feszültségen;
                           
                        
                              8.1.3.
                           
                           
                              a lámpa részét képező (1) elektronikus fényforrás-szabályozót használó rendszer esetében a lámpa bemeneti sorkapcsait a gyártó által megadott feszültséggel, vagy ha a gyártó nem adott meg feszültséget, akkor 6,75 V, 13,5 V, illetve 28,0 V feszültséggel kell megtáplálni;
                           
                        
                              8.1.4.
                           
                           
                              a lámpa részét nem képező elektronikus fényforrás-szabályozót használó rendszer esetében a lámpa bemeneti sorkapcsait a gyártó által megadott feszültséggel kell megtáplálni.
                           
                        
            
                  8.2.
               
               
                  A vizsgálati laboratóriumnak be kell kérnie a gyártótól a fényforrás és a kapcsolódó eszközök megtáplálásához szükséges fényforrás-szabályozót.
               
            
   A szöveg a következő új, 8.3–8.4. szakasszal egészül ki:
   
      
                  „8.3.
               
               
                  A lámpa előírt tápfeszültségét meg kell adni az előírás 1. melléklete szerinti értesítésben.
               
            
                  8.4.
               
               
                  A látszólagos felületnek a fényjelző készülék vonatkoztatási tengelyének irányába eső határait meg kell határozni.”
               
            
   A 9. szakasz a következőképpen módosul:
   
      „9.   A KIBOCSÁTOTT FÉNY SZÍNE
      A 4. melléklet 2. szakaszában meghatározott fényeloszlási mezőn belül a kibocsátott fény színének vörösnek, fehérnek vagy borostyánsárgának kell lennie. A színtani jellemzőket ezen előírás 8. szakaszában leírt mérési eljárással kell ellenőrizni. Ezen a területen kívül a szín éles változása nem megengedett.
      A nem cserélhető fényforrással felszerelt lámpák (izzólámpák és egyebek) esetében azonban a színtani jellemzőket a lámpában lévő fényforrásokkal kell ellenőrizni az előírás 8.1. szakaszának idevágó alpontjai szerint.”
   
   A 12.2. szakasz a következőképp módosul:
   
               „12.2.
            
            
               A gyártásmegfelelőség ellenőrzésére szolgáló eljárásokra vonatkozó, az előírás 5. mellékletében megállapított minimumkövetelményeknek teljesülniük kell.”
            
         A 12.3. szakasz a következőképp módosul:
   
               „12.3.
            
            
               A hatósági mintavételre vonatkozó, az előírás 6. mellékletében megállapított minimumkövetelményeknek teljesülniük kell.”
            
         
      A mellékletek módosítása
   
   Az 1. mellékletben a 9. tétel a következőképp módosul:
   
      
                  „9.
               
               
                  Rövid leírás:
                  […]
                  A beépítés geometriája és vonatkozó változatai, ha vannak:
                  elektronikus fényforrás-szabályozó/fényerő-szabályozó alkalmazása:
                  
                              a)
                           
                           
                              a lámpa részét képezi: igen/nem/tárgytalan (2)
                           
                        
                              b)
                           
                           
                              nem képezi a lámpa részét: igen/nem/tárgytalan (2)
                           
                        Az elektronikus fényforrás-szabályozó vagy fényerő-szabályozó által szolgáltatott bemeneti feszültség:
                  az elektronikus fényforrás-szabályozó vagy fényerő-szabályozó gyártója és azonosító száma (ha a fényforrás-szabályozó a lámpa részét képezi, de nincs a lámpatestbe beépítve):”
               
            
   A 2. melléklet címe a következőképp módosul:
   
      „PÉLDÁK A JÓVÁHAGYÁSI JELEK ELRENDEZÉSÉRE”
   
   A 4. mellékletben a 3.1. szakasz a következőképpen módosul:
   
               „3.1.
            
            
               Nem cserélhető fényforrások (izzólámpák és egyebek) esetében:
               a lámpában levő fényforrással, ezen előírás 8.1. szakaszának idevágó alpontja szerint.”
            
         Az 5. mellékletet el kell hagyni.
   A (korábbi) 6. melléklet az 5. melléklet lesz.
   Az (új) 5. mellékletben a 2.4. és 2.5. szakasz a következőképpen módosul:
   
               „2.4.
            
            
               Mért és rögzített fénytani jellemzők
               A mintaként szolgáló lámpán fénytani méréseket kell végezni a 4. mellékletben felsorolt legkisebb értékek és az előírt színkoordináták ellenőrzéséhez.
            
         
               2.5.
            
            
               Elfogadhatósági kritériumok
               A gyártó felelőssége:
               az elfogadhatósági kritériumokat úgy kell meghatározni, hogy 95 %-os megbízhatósági szinten legalább 0,95 legyen annak valószínűsége, hogy a termék megfelelőnek bizonyul a 6. mellékletben leírt szúrópróba (első mintavétel) során.”
            
         A (korábbi) 7. melléklet a 6. melléklet lesz.
   
      (1)  Ezen előírás alkalmazásában a »lámpa részét képező« kifejezés azt jelenti, hogy az eszköz vagy fizikailag részét képezi a lámpatestnek, vagy a lámpatesten kívül helyezkedik el ugyan (függetlenül attól, hogy elkülönül-e a lámpatesttől), de az eszközt a lámpa gyártója a lámparendszer részeként szállítja. Ezeknek a kiegészítő rendszereknek a működését és beépítését külön rendelkezések rögzítik.”